**Αθήνα**: 08.05.2018

**Αρ. Πρωτ.**: 561

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Στην Αλεξανδρο**ύπολη στις 10 Μαΐου αντιπροσωπεία της ΕΣΑμεΑ

Επίσκεψη σε σχολεία και φορείς, συνέντευξη Τύπου στις 12.30.

Αντιπροσωπεία της ΕΣΑμΕΑ αποτελούμενη από τον πρόεδρό της Ιωάννη Βαρδακαστάνη και τους Γιάννη Λυμβαίο, γ. γραμματέα και Χρήστο Κεσόγλου, οργανωτικό γραμματέα, πραγματοποιεί επίσκεψη με πολλές και σοβαρές συναντήσεις στην Περιφέρεια Αν. Μακεδονίας και Θράκης, από τις 10 ως τις 13 Μαΐου.

Ειδικότερα, την Πέμπτη 10 Μαΐου η αντιπροσωπεία θα βρίσκεται στην Αλεξανδρούπολη, όπου μεταξύ 10 και 12 το πρωί θα πραγματοποιήσει επίσκεψη στα Ειδικά Σχολεία και στο ΚΕΔΔΥ Αλεξανδρούπολης (περιοχή Παλαγία). Την αντιπροσωπεία θα συνοδεύει ο πρόεδρος του Νομαρχιακού Σωματείου ΑμεΑ Έβρου Κωνσταντίνος Ευθυμιάδης.

 Στις 12.30 θα δοθεί Συνέντευξη Τύπου στα γραφεία του Σωματείου ΑμεΑ Έβρου (Δήμητρος 19, παλιό Νοσοκομείο Αλεξανδρούπολης).

Τέλος στις 6 το απόγευμα θα υπάρξει συνάντηση με φορείς του αναπηρικού κινήματος της πόλης στα γραφεία του Σωματείου.

Θα ακολουθήσουν επιπλέον δελτία Τύπου για την επίσκεψη της ΕΣΑμεΑ.

**Παρακαλούμε για την κάλυψη.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).